Kim Possible

Kim Possible () Bob Schooley va Mark McCorkle tarafidan yaratilgan jangari, komediya va sarguzasht janrlaridagi Amerika animatsion teleserialidir. 2002-yildan 2007-yilga qadar Disney Channel telekanali orqali efirga uzatilgan. Multserial oʻsmirlik davri bilan bogʻliq kundalik muammolarni uddasidan chiqib, doimiy tarzda jinoyatchilikka qarshi kurashadigan bir oʻsmir qiz haqida hikoya qiladi. Kimga bu kurashda besoʻnaqay doʻsti Ron Stoppable, Rufus ismli koʻrsichqon va oʻn yoshli kompyuter dahosi Wade koʻmaklashadi. Oʻzlariga Possible deb nom qoʻygan bu jamoada Kim va Ronning vazifasi birinchi navbatda aqldan ozgan olim va superyovuz — doktor Drakken va uning yordamchisi Shego tuzgan yovuzlikka xizmat qiluvchi rejalarni barbod qilishdan iboratdir.

 Qahramonlar 
 Kimberly Ann „Kim“ Possible () — dunyoni turli balo-uqibatlardan qutqaruvchi qiz. U juda epchil, turli akrobatik harakatlarni osonlik bilan qila oladi, qurollarga ega, jang sanʼatidan xabardor. Shu bilan bir qatorda, u maktabda tahsil oladi. 
 Ronald „Ron“ Stoppable () — Kimning eng yaqin doʻsti. Mehribon, ammo juda ovsar. U doimo Kimga yordam zarurati boʻlganida unga koʻmak beradi, biroq u odatda uni chaqqonligi uchun emas, balki omad tufayli qutqaradi. Baʼzi jang sanʼatlarini yaxshi biladi.
 Rufus — Ronning choʻntagida istiqomat qiluvchi koʻrsichqon. U odatda boshini choʻntakdan tashqariga chiqarmaydi, biroq doʻstlar muammoga duch kelganda, Rufus doimo yordamga tayyor boʻladi. Uning asosiy afzalliklari chaqqonligi va maxfiyligidir.
 Wade Load () — oʻn yoshli kompyuter dahosi boʻlib, Kim va Ronni barcha zarur texnologiyalar bilan taʼminlaydi. Odatda, u faqat Kim doimo oʻzi bilan olib yuradigan qurilma ekranida koʻrinish beradi, shuningdek, yovuzlar bilan kurashda, ularning joylashgan manzili koordinatalarini kuzatib boradi, doʻstlariga zarur maʼlumotlarni olishda yordam beradi. IQ darajasi 140ʼdir (25-qism, 2-fasl).
 Doktor Drakken — aqldan ozgan olim, Kimning asosiy dushmani. U dunyoni egallashiga yordam beradigan turli texnologiyalarni oʻylab topish bilan mashgʻul boʻladi.
 Shego () — qoʻlidan yashil tusdagi portlaydigan yorugʻlik chiqadigan super qobiliyatli qiz hamda doktor Drakkenning yordamchisi. Shego bunday qobiliyatga uning ustiga tushgan sirli kamalakli kometa ortidan erishdi.

 Ovoz berganlar 
Christy Carlson Romano — Kim Possible
Will Friedle — Ron Stoppable
Nancy Cartwright — Rufus
Tahj Mowry — Wade Load
John DiMaggio — Dr. Drakken
Nicole Sullivan — Shego
Gary Cole — Dr. James Timothy Possible
Jean Smart — Dr. Ann Possible
Shaun Fleming — Tim va Jim Possible (2002—2006)
Spencer Fox — Tim va Jim Possible (2007)
Kirsten Storms — Bonnie Rockwaller
Raven-Symoné — Monique
Patrick Warburton — Steve Barkin
Tom Kane — Lord Monkey Fist
Brian George — Duff Killigan va Professor Ramesh
Néstor Carbonell — Señor Senior Jr.
Patton Oswalt — Professor Dementor

 Fasllar 

 Manbalar 

 Havolalar 


Turkum:AQSh teleseriallari
Turkum:Animatsion teleseriallar
Turkum:Disney Channel dasturlari
Turkum:Ingliz tilidagi televizion shoular
Turkum:Kim Possible
Turkum:2000-yillar teleseriallari
Turkum:2000-yillar animatsion teleseriallari